Ministerstvo školstva, vedy, výskumu a športu 
<br />Slovenskej republiky 

**P O Z V Á N K A**

**na odborný seminár k problematike dvojitých kariér športovcov**

Univerzita Konštantína Filozofa v Nitre v spolupráci s Ministerstvom školstva, vedy, výskumu a športu SR si Vás dovoľuje pozvať na odborný seminár, ktorý sa bude konať v **dňoch 4. a 5. októbra 2016** v priestoroch **Wellness Hotela Patince** podľa nižšie uvedeného programu.

Hlavnou témou semináru sú dvojité kariéry športovcov na Slovensku a v zahraničí. Cieľom stretnutia odborníkov v oblasti športu je hľadať možnosti ako pomôcť mladým talentovaným športovcom zvládnuť prepojenie športovej prípravy s kvalitným vzdelávaním počas a po skončení ich kariéry tak, aby sa úspešne zapojili do civilného života a mohli byť konkurencie schopní na trhu práce. Seminár sa uskutočňuje pod garanciou Ministerstva školstva, vedy, výskumu a športu SR a organizuje ho Katedra telesnej výchovy a športu Pedagogickej fakulty UKF v Nitre s finančnou podporou medzinárodného projektupod názvom **„Regional Center for Dual Career of Athletes“ (DC4AC)** realizovaného v rámci výzvy Erasmus+ pre šport.

Súčasťou odborného semináru je aj možnosť ubytovania zo 4. na 5. októbra s raňajkami a bezplatná návšteva Wellness Centra Patince. Každý účastník obdrží pri prezentácii brožúrku a dotazník k implementácii usmernení EÚ do systému podpory kariérneho uplatnenia talentovaných a vrcholových športovcov na Slovensku. Cestovné náklady hradí vysielajúca organizácia.

**Program semináru k dvojitým kariéram športovcov**

**4.10.2016**

11.30-12.00 Registrácia účastníkov semináru Wellness Hotel Patince - Grande Congress Hall

12.00 Obed

13.00 Otvorenie a príhovor generálnej riaditeľky sekcie štátnej starostlivosti o šport MŠVVŠ SR

(p. JUDr. Monika Maršáleková, poverená riadením sekcie)

13.15 Dvojité kariéry v športe na Slovensku a v zahraničí (p. Jaromír Šimonek – KTVŠ PF UKF Nitra)

14.00 Dvojité kariéry a financovanie v športe – Zákon o športe (p. Božena Gerhátová, riaditeľka odboru športu MŠVVŠ SR)

14.30 Podpora SAUŠ pre talentovaných a vrcholových študentov-športovcov (p. Július Dubovský – prezident SAUŠ)

15.00 Amatérsky akademický šport (p. Peter Špankovič – generálny manažér EUHL)

15.30 Prestávka na občerstvenie

16.00 Podpora študentov-športovcov na vysokých školách:

p. Ľubor Tománek - FTVŠ UK, Podpora šporotvcov na VŠ – štatút reprezentanta, individuálny štúdijný plán, štipendijný program, e-learning

p. Pavel Ružbarský - dekan FŠ Prešov, Duálna kariéra študentov Fakulty Športu PU v Prešove

p. Ivan Čillík – garant štúdia na KTVŠ FF UMB

17.00 – 18.00 Diskusia v pléne - možnosť vystúpenia zástupcov športových zväzov a Únie zamestnávateľov

18.30 večera

**5.10.2016**

7.30-8.30 raňajky

9.30 Diskusné príspevky riaditeľov športových škôl

p. Jozef Pšenka – riaditeľ Športového gymnázia v Trenčíne;

p. Tatiana Švecová – riaditeľka Športového gymnázia v Košiciach

10.30 Vrcholový športovec - športový tréning a vzdelávanie (Matej Spišiak – tréner Dukla BB)

11.00 IOC Athletes´ Career Program v spolupráci s ADECCO (p. Zuzana Moravčíková – SOV)

11.30 Podpora vzdelávania talentovaných športovcov a prepojenie športovej prípravy so vzdelávaním vrcholových športovcov počas a po skončení ich kariéry (zástupcovia športových zväzov) – možnosť vystúpenia podľa záujmu zväzov

Diskusia v pléne a odporúčania pre prax

Po ukončení diskusie ukončenie semináru

12.30-13.00 obed

JUDr. Monika Maršáleková prof. PhDr. Eva SZÓRÁDOVÁ, CSc.  
poverená riadením sekcie ŠSŠ dekanka PdF UKF Nitra

Kontaktná osoba pre organizáciu a registráciu na seminár:

prof. PaedDr. Jaromír Šimonek

t. č. +421 903 203 224

e-mail: [jsimonek@ukf.sk](mailto:jsimonek@ukf.sk);

Príloha: 1 elektronická prihláška na seminár (návratka)